**Ghețarul palid**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce-aluat de flăcări eu frământ

cu degete de gheață și de țurțuri

cu tine-s cel mai singur pe pământ

te am în brațe și departe fluturi

Cu degete de gheață și de țurțuri

mă-mbrățișezi și tu deodată

prin mine trece-un roi de fluturi

și iar mi-arăți cum arde-o fată

Te-mbrățișez și eu deodată

cu tine-s cel mai singur pe pământ

în pungă-mi ești nota de plată

ce-aluat de flăcări eu frământ

Cu buzele de gheață și de țurțuri

cuvinte-n flăcări când îți murmur

Costel Zăgan, CEZEISME II